भारत
भारत (आधिकारिक नाम: भारत गणराज्य, ) दक्षिण एशिया में स्थित भारतीय उपमहाद्वीप का सबसे बड़ा देश है। भारत भौगोलिक दृष्टि से विश्व का सातवाँ सबसे बड़ा देश है, जबकि जनसंख्या के दृष्टिकोण से चीन के बाद दूसरा सबसे बड़ा देश है। भारत के पश्चिम में पाकिस्तान, उत्तर-पूर्व में चीन(तिब्बत), नेपाल और भूटान, पूर्व में बांग्लादेश और म्यान्मार स्थित हैं। हिन्द महासागर में इसके दक्षिण पश्चिम में मालदीव, दक्षिण में श्रीलंका और दक्षिण-पूर्व में इंडोनेशिया से भारत की सामुद्रिक सीमा लगती है। इसके उत्तर में हिमालय पर्वत तथा दक्षिण में हिन्द महासागर स्थित है। दक्षिण-पूर्व में बंगाल की खाड़ी तथा पश्चिम में अरब सागर है।
भारत में उपेक्षित उष्णकटिबंधीय बीमारियाँ
भारत की जनसंख्या 1.3 अरब है, जिसके कारण यह दुनिया की दूसरी सबसे अधिक आबादी वाला देश है। हालाँकि अधिक जनसंख्या यह नहीं बताती है कि अन्य देशों की तुलना में भारत में एनटीडी के मामले अधिक हैं। भारत में एनटीडी बीमारियों की एक विशेषता यह है कि वे शहरी और ग्रामीण दोनों क्षेत्रों में होते हैं।